b'\n_START_ARTICLE_\nBojan Zaletel\n_START_SECTION_\n\xc5\xbdivljenje in delo\n_START_PARAGRAPH_\nPo diplomi iz kemije (1943) na ljubljanski Tehni\xc5\xa1ki fakulteti je bil predstojnik in\xc5\xa1tituta za operativno tehniko pri Ministrstvu za notranje zadeve FLRJ v Beogradu (1945-1950) in znanstveni sodelavec In\xc5\xa1tituta za nuklearne vede Boris Kidri\xc4\x8d v Vin\xc4\x8di pri Beogradu (1951-1953). Leta 1953 se je izpopolnjeval v industrijski organizaciji dela v Parizu, nato je v Ljubljani vodil tovarno zdravil Lek, ter bil od 1958-1959 namestnik generalnega direktorja tovarne farmacevtskih in kemi\xc4\x8dnih proizvodov Pliva v Zagrebu in do 1966 vodja oddelka kemijske industrije v Industrijskem biroju v Ljubljani. Kot izvedenec UNDP (United Nations Developtment Programme; Program ZN za razvoj) in UNIDO je deloval v Tur\xc4\x8diji (1972-1974). Ukvarjal se je tudi s planiranjem industrijskega razvoja v kemijski, petrokemijski in procesni industriji v Sloveniji in Srednjeafri\xc5\xa1ki republiki.'